บาทเปิดตลาด 33.25 ทรงตัว
เงินบาทเปิดตลาด 33.25 บาทต่อดอลล่าร์  ทรงตัว คาดทิศทางแกว่งแคบ รอดูตัวเลขการจ้างงานนอกภาคเกษตรสหรัฐฯคืนนี้
4 ส.ค. 2560

เงินบาทเปิดตลาด 33.25 บาทต่อดอลล่าร์  ทรงตัว คาดทิศทางแกว่งแคบ รอดูตัวเลขการจ้างงานนอกภาคเกษตรสหรัฐฯคืนนี้นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 33.25 บาท/ดอลลาร์ ทรงตัวจากปิดตลาดเย็นวานนี้"เมื่อคืนตัวเลขเศรษฐกิจของสหรัฐฯที่ออกมามีทั้งดีและไม่ดี ขณะที่ดอลลาร์อ่อนค่าเมื่อเทียบกับค่าเงินเยนและยูโร ขณะที่เงินปอนด์ก็อ่อนค่าด้วยปัจจัยของอังกฤษเอง หลังธนาคารกลางอังกฤษ (BoE) มีมติคงดอกเบี้ย"นักบริหารเงิน กล่าวนักบริหารเงิน ประเมินทิศทางของค่าเงินบาทในวันนี้ว่าไม่น่าจะแกว่งมากนัก เนื่องจากตลาดรอดูตัวเลขการจ้างงานนอกภาคเกษตรของสหรัฐฯในคืนนี้ ดังนั้น เบื้องต้นประเมินกรอบการเคลื่อนไหวไว้ระหว่าง 33.20-33.30 บาท/ดอลลาร์